Jeg bodde hos Juani i fire uker mens jeg tok et språkkurs og lette etter et permanent bosted. Juani var svært hjelpsom, hyggelig og en utmerket vert. Humøret hans var alltid på topp og jeg fikk god hjelp og nyttige tips som jeg satte stor pris på ettersom at det var min første gang i Buenos Aires.
Soverommet var svært komfortabelt med en stor og god seng, TV, aircondition og en vakker utsikt nordover. Området føltes sikkert, stille og resedensielt, med kort vei til bussforbindelser og 15 minutters gange til T-bane.

Til tross for at jeg bodde hele fire uker i leiligheten, trivdes jeg godt under hele oppholdet og følte meg alltid velkommen. Jeg kan trygt anbefale Juani til andre som leter etter et sted å bo i Belgrano.